CELEX: 32004D0119
Language: el
Date: 2004-01-29 00:00:00
Title: 2004/119/ΕΚ: Απόφαση της Επιτροπής, της 29ης Ιανουαρίου 2004, για την τροποποίηση της απόφασης 96/333/EΚ για την υγειονομική πιστοποίηση των ζώντων δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων προελεύσεως τρίτων χωρών, που δεν διέπονται από ειδική απόφαση (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 146]

Avis juridique important

|

32004D0119

2004/119/ΕΚ: Απόφαση της Επιτροπής, της 29ης Ιανουαρίου 2004, για την τροποποίηση της απόφασης 96/333/EΚ για την υγειονομική πιστοποίηση των ζώντων δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων προελεύσεως τρίτων χωρών, που δεν διέπονται από ειδική απόφαση (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004) 146]  

Επίσημη Εφημερίδα αριθ. L 036 της 07/02/2004 σ. 0056 - 0056

Απόφαση της Επιτροπήςτης 29ης Ιανουαρίου 2004για την τροποποίηση της απόφασης 96/333/EΚ για την υγειονομική πιστοποίηση των ζώντων δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων προελεύσεως τρίτων χωρών, που δεν διέπονται από ειδική απόφαση[κοινοποιηθείσα υπό τον αριθμό Ε(2004) 146](Κείμενο που παρουσιάζει ενδιαφέρον για τον ΕΟΧ)(2004/119/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων(1), και ιδίως το άρθρο 9,Εκτιμώντας τα ακόλουθα:(1) Η απόφαση 96/333/EΚ της Επιτροπής, της 3ης Μαΐου 1996, για την υγειονομική πιστοποίηση των ζώντων δίθυρων μαλακίων, των εχινόδερμων, των χιτωνοφόρων και των θαλάσσιων γαστερόποδων προελεύσεως τρίτων χωρών που δεν διέπονται ακόμη από ειδική απόφαση(2), ισχύει έως τις 31 Δεκεμβρίου 2003.(2) Η απόφαση 97/20/ΕΚ της Επιτροπής(3) καθορίζει τον κατάλογο των τρίτων χωρών που πληρούν τους όρους ισοδυναμίας για την παραγωγή και τη διάθεση στην αγορά δίθυρων μαλακίων, εχινόδερμων, χιτωνοφόρων και θαλάσσιων γαστερόποδων. Το μέρος ΙΙ του εν λόγω καταλόγου περιλαμβάνει τις τρίτες χώρες που θα μπορούσαν να αποτελέσουν αντικείμενο προσωρινής απόφασης με βάση την απόφαση 95/408/ΕΚ του Συμβουλίου(4).(3) Σύμφωνα με την απόφαση 95/408/ΕΚ, ο κατάλογος των χωρών ισχύει έως τις 31 Δεκεμβρίου 2005. Κατά συνέπεια, η ημερομηνία ισχύος της απόφασης 96/333/EΚ θα πρέπει να τροποποιηθεί για να ευθυγραμμιστεί με την ημερομηνία ισχύος του προσωρινού καταλόγου.(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 5 της απόφασης 96/333/ΕΚ, η φράση "έως τις 31 Δεκεμβρίου 2003" αντικαθίσταται από τη φράση "έως τις 31 Δεκεμβρίου 2005".Άρθρο 2Η παρούσα απόφαση απευθύνεται στα κράτη μέλη.Βρυξέλλες, 29 Ιανουαρίου 2004.Για την ΕπιτροπήDavid ByrneΜέλος της Επιτροπής(1) ΕΕ L 268 της 24.9.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).(2) ΕΕ L 127 της 25.5.1996, σ. 33· οδηγία όπως τροποποιήθηκε τελευταία από την απόφαση 2001/65/EΚ (ΕΕ L 22 της 24.1.2001, σ. 38).(3) ΕΕ L 6 της 10.1.1997, σ. 46· οδηγία όπως τροποποιήθηκε τελευταία από την απόφαση 2002/469/EΚ (ΕΕ L 163 της 21.6.2002, σ. 16).(4) ΕΕ L 243 της 11.1.1995, σ. 17· απόφαση όπως τροποποιήθηκε τελευταία από την απόφαση 2003/912/EΚ (ΕΕ L 345 της 31.12.2003, σ. 112).